یونان باش وزیری الکسیس چیپراس استعفا ایتدی. چیپراس تلویزیون آرقه لی بیرگن بیاناتلریده, "ینه ده کوچلیراق بیر حکومت قوریش اوچون استعفا ایتیش مقصدی بیلن جمهوررئیسی گه باره من. ینه ده کوچلیراق بیر حکومت نینگ قوریلیشی اوچون خلق نینگ حمایه سی نی طلب ایته من" دییه قید ایتدی. چیپراس, استعفا ایتگن لیگی نی بیلدیررایکن, وقتی دن آلدین سیلاو لرنینگ سپتامبر آیی نینگ ۲۰ نچی کونیده بولیب اوته دیگن لیگی نی ایسله تیب اوتدی. اولکه نینگ بحرانی وضعیت دن نجات بیریلیشی بیلن علاقه لی پلان گه سریزا حزبی دن قریب ۴۰ وکیل نینگ مخالفت بیلدیریشی آرتیدن چیپراس استعفا ایتیش گه قرار بیردی. حکومت نینگ اوشبو پلانی ۳۰۰ وکیلی بولگن پارلمانده فقط گینه ۱۱۸ وکیل تمانیدن حمایه لندی. اوتکینچی حکومت نینگ باش وزیری نینگ یونان عالی محکمه سی نینگ باشلیغی واسیلیکی تانو دن عبارت بوله دیگن لیگی بیلدیریلدی. اوتکینچی حکومت نینگ دوشنبه کونی قسم یاد ایتیب اوز وظیفه سی گه باشلیدیگن لیگی بیلدیریلماقده. شونده ی قیلیب یونان ده تانو نینگ ایلک عیال باش وزیر دن عبارت بوله دیگن لیگی گه دقت قره تیلماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
